fi fi cs fi fi fi fi fi da fi fi he hbs_lat fi fi fi da fi fi fi fi fi fi da fi fi fi fi fi fi fi fi fi da fi fi cs fi fi fi da fi fi fi fi fi fi fi fi da fi hu fi fi fi fi fi fi da fi fi fi fi ms fi fi fi en eu fi fi fi fi fi eo cs fi fi fi fi fi fi fi fi fi en fi fi fi fi fi fi fi hbs_lat fi fi fi fi fi fi fi fi fi fi fi cs fi fi fi fi
Onni On Onnea: heinäkuuta 2011
Lomalla tuntuu olevan puuhaa niin ettei konetta ehdi avaaman. Edistystä rakennuksella tapahtuu koko ajan, eikä sieltä oikein malta olla pois. Yhden päivän olen lomallani kokonaan ollut pois rakennukselta, kun siskoni viihdytti minua luonaan Helsingissä. Asuntomessut houkuttavat, mutta meillä taitaa tälle vuodelle olla tarpeeksi asuntomessuja kotosalla. :)
Liesituuletinta pähkäilin täällä aikaisemmassa postauksessa, mutta viime viikolla pihaan saapui viimein valitsemamme. Kumpikaan tuon postauksen liesituulettimista ei miellyttänyt lvi-suunnittelijaa, totesi, että mallina putki on tyylikäs, mutta ei niinkään tehokas. Imutehoiltaan putkimallit on kyllä viritelty huippuihinsa, mutta putki ei pinta-alaltaan kata koko lieden alaa, kuten ns. perinteinen liesituuletinmalli tekee. Putki kun oli joka tapauksessa tuon tyylikkyyden vuoksi, saatava hän suositteli Lapetekin mallia, johon on mahdollista myöhemmin hankkia lasi, joka lisää suoraa imupinta-alaa. Asennusta odottava liesituuletin on siis Lapetekin Apollo-V-malli. Väriltään tuuletin on rosterinen ja laatikossa makaavana se näytti valtavalta. Halkaisijaltaan 35 cm. Vilautan kuvia, kunhan se saadaan asennettua paikoilleen.
Lapetekin Apollo-V-mallin kuva lainattu Lapetekin sivuilta ja löytyy pian keittiöstämme.
Jos havaitaan, että käytössä liesituulettimen teho ei riitä, siihen saa ostettua tällaisen lasin, jolloin suora imupinta-ala kasvaa.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Näkyvintä edistystä rakennuksella on tapahtunut kattojen osalta, sillä makuuhuoneet ovat saaneet paneelinsa paikoilleen. Kattopaneeli on suhteellisen nopeaa asentaa, mittaaminen ja suunnittelu vie eniten aikaa, mutta onhan ne saumat saatava tismalleen kohdilleen.
Ikkunoista poistettiin muovit, sillä nyt kun ovat pinnat maalissa ja roiskimiset roiskittu eivät ne ole enää vaarassa tahriintua.
Tästä eteisen katosta jatketaan torstaina.
klo 13.20 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Aamulla Teemu vei mut töihin lähteissään rakennukselle ja tasoitin wc:iden seiniä märkätilatasoitteella (minä!), hioin, maalailin ja laitoin yhden kipsilevypalasen paikoilleen. Iltapäivällä haettiin ensimmäinen erä laattoja Jyväskylästä ja kyllä niitä siellä on kauhea kasa vielä jäljellä! Hienoilta näyttävät. Samalla poikkesimme Viherlandiassa, onnittelemassa hääpäiväänsä viettäviä tuttavia ja halimassa kummityttöä. Pitkästä aikaa kävimme ulkona syömässä ja minä löysin juuri ne pitkään hankintalistalla olleet kengät alennusmyynneistä. Ajellessamme teimme listaa jäljellä olevista hommista ja hankinnoista ja ne tosiaan on jo listattavissa, eikä lista ole enää kilometrien mittainen. Loistava päivä!
Raksailun ja tyttöilyn välissä sain putsata suihkussa puoli tuntia pelkästään sääriäni. Miten kukaan voikaan tahria itsensä näin?
klo 23.19 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Loman ensimmäinen päivä alkaa olla takana. Rakennuksella se tuli vietettyä ja jo ennen seitsemää olimme hakemassa maaliteloja maalausliikkeestä. Olen nimittäin kokenut pienoista maalauskriisiä muutamat viime päivät, kun sisällä pintamaalauksesta ei vaan millään ole meinannut tulla tasaista. Tänään lopulta tuttu maalari tuli käymään ja opasti, miten pinnasta saa hyvän. Paljon ja nopeasti pitää vaan laittaa maalia. Saimme myös ohjeet hakea vähemmän kiiltävää maalia ja jo illalla testailin tekniikkaa ja maalia ja sain kuin sainkin pinnasta tasaisen! Huomenna urakka jatkuu siis paremmalla mielellä. Harson oheen meillä muuten päädyttiin Lumen sijasta Talvi-sävyyn ja se on nyt hyvä. Enää ei säädetä. :)
Sisko aloitti tehokkaasti viikonloppuna talon ulkomaalauksen ja päätyjen alaosat saatiinkin jo maaliin. Ukkosmyrsky vaan katkaisi hyvän maalausvireen, vettä kun tuli saavista kaatamalla sunnuntai-iltäpäivän ja kasteli kaikki paikat. Ulkomaalin sävyyn olemme kyllä tosi tyytyväisiä ja jo kerrasta vaikuttaa tulevan todella tasainen pinta. Toiseen kertaan tullaan talo siis maalaamaan vasta ensi kesänä.
Ukkosmyrsky katkaisi kotitieltämme koivusta toisen haaran. Sade tuli siis melkoisen tuulen kera.
Sisäänkäyntiin ja viherhuoneeseen äitin kanssa laitettiin viikolla styroksit ja niihin pitäisi lähiaikoina valaa laatat, nyt vielä kun betoniauto ("kurakone") pääsee viherhuoneen vierelle.
Viime viikon perjantaina haimme keittiöosien lisäksi Tampereelta keittiön pöydän ja tuolit, jotka nyt ovat varastoitu pikkuveljen asuntoon. Saarekkeen taso oli niin pitkä, ettei se mahtunut pakettiautoon, joten se jäi odottamaan edelleen noutoa Kvikin varastoon. Muut tavarat saatiin tuotua ja nyt keittiön seinäkaapit ovat viimeistelyä vaille valmiina seinällä. Ja edelleen olemme muuten tyytyväisiä keittiötoimittajan valintaan. Kvikiltä olemme suunnitelleet tilaavamme myös eteisen vaatekaapit ja vaatehuoneen kalusteet.
klo 22.46 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Takkakin tilattiin pari viikkoa sitten. Päädyimme lopulta Uuniseppien valkoiseen Alppiin, johon mukaan tulee vasempaan sivuun leivinuuni. Alppi painaa parituhatta kiloa ja sillä pitäisi lämmittää 85 neliön ala. Takan eteen eduslasi, hormi tulee päältäliitoksella (eiks vaan Teemu?) ja on kiiltävä teräksen värinen ja takanluukut ovat satiinikromiset. Toimitus luvattiin viikolle 30, mutta viime viikolla Teemulle soitettiin, että toimitusongelmien tai tehtaan seisokin tai jonkun muun syyn vuoksi asennus menee viikolle 35, joka on vasta elo-syyskuun vaihteessa, jolloin meidän pitäisi ehkä jo kantaa tavaraa sisään. Viiden viikon siirto... Teemu totesi, että asennetaanhan takkoja valmiisiinkin taloihin ihmisten asuessa, joten ei kait se sitten muuttoa välttämättä siirrä. Asennus ei ymmärtääkseni vie montaa päivää aikaa. Mutta ihan valmiiseen ei vielä elokuun lopulla päästä muuttamaan.
Kuva lainattu Uuniseppien sivuilta.
klo 14.10 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Meillä on takapiha! Viime viikolla nimittäin kaivinkonekuski saapui paikalle ja tasoitti valtavan maakasan talon takaa hetkessä pihaksi. Maata riitti todella hyvin ja aikaisemmin melko jyrkkä takapiha on nyt miltei tasainen, loivasti laskee poispäin talosta. Ensimmäistä kertaa nähtiin kunnolla talokintakapihan suunnalta. :) Nyt on helpompi suunnitella tuotakin osuutta tontista.
Sunnuntaina tontille tuotiin vielä muutama kuorma maata ja takapuolen putket ja eristykset saatiin myös piiloon. Viikonloppuna keittiötä saatiin vain vähäsen eteenpäin, aika kun kului kaivinkoneen kanssa ulkona. Ensimmäisiä kaapinovia laitettiin paikoilleen ja vähän kurkattiin ovien muovien alle, mutta eilisen illan aikana saatiin keittiön seinäkaapit jo pitkälti paikoilleen. :)
Tällä viikolla jatketaan keittiön kasausta, haetaan keittiön tasot, kodinkoneet ja Eetulle varastoon keittiön pöytä. Lisäksi ulkona jatkuu pihan myllerrys, tavaroita pitäisi kannella pihatöiden alta muualle ja viherhuoneen ja sisäänkäynnin betonilaattojen valuvalmistelut pitäisi aloittaa. Ei tarvitse tälläkään viikolla seistä tumput suorina. ;)
Sisällä pitäisi myös jatkaa pintojen maalausta. Viikonloppuna haimme rautakaupasta Tikkurilan Lumi -maalia, sillä Jasmiini näytti mielestämme hieman kellertävältä ja toiveissa on viileä, puhdas valkoinen. Vaatehuone, kaappien takuset, sekä keittiön ja kodinhoitotilan takuset maalattiin Jasmiinilla ja Lumella aloitin meidän makuuhuoneestamme. Ensi viikolla aloitan kesälomani ja on siis aikaa esimerkiksi maalata seinäpinnat kuntoon.
klo 9.17 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Vastaani on tullut muutamia valloittavia pihaideoita, joiden toteutuksessa Teemu uskollisesti on luvannut olla mukana. <3 Äsken Teemulta tipahti sähköpostiini myös pihakivihinnasto, joten ehkä pihakivetystäkin pihaan tullaan asentamaan jossain vaiheessa.
Kaatunut maitotonkka ja maitoiset kukat. Maitotonkan metsästys alkaa! Mistä niitä saa?
Ja tämä taasen on muuten vaan ihan meidän tyyliämme. Kuva löytyi asuntomessublogista.
Vilautan tänään tai huomenna meidän uutta takapihaamme ja viikonlopun jälkeen toivottavasti on jo näytettävää keittiössäkin.
klo 13.54 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Tässä blogissa seurataan Jennin ja Teemun omakotitalon, Onnin valmistumista ja oheen mahtuvia arjen touhuja. Talomalli on Omatalon Trend 144a, joka ihastutti Valkeakosken asuntomessuilla 2009.
Teema: Yksinkertainen. Sisällön tarjoaa Blogger.